Odločba Komisije z dne 05/07/2018 o razglasitvi združljivosti koncentracije s skupnim trgom (Zadeva št. COMP/M.8855 - Otary RS NV / Eneco Wind Belgium NV / Electrabel NV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 01/10/2018 o razglasitvi združljivosti koncentracije s skupnim trgom (Zadeva št. COMP/M.8985 - The Boeing Company / KLX, Inc.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/07/2018 o razglasitvi združljivosti koncentracije s skupnim trgom (Zadeva št. COMP/M.8883 - PPF Group N.V.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/10/2018 o razglasitvi združljivosti koncentracije s skupnim trgom (Zadeva št. COMP/M.9105 - Rhône Capital / MaxamCorp Holding, S.L.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/10/2018 o razglasitvi združljivosti koncentracije s skupnim trgom (Zadeva št. COMP/M.9048 - Delta Electronics, Inc. / Delta Electronics (Thailand) Public Company Ltd) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/10/2018 o razglasitvi združljivosti koncentracije s skupnim trgom (Zadeva št. COMP/M.9115 - BC Partners LLP / VetPartners Group Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/09/2018 o razglasitvi združljivosti koncentracije s skupnim trgom (Zadeva št. COMP/M.9042 - Keolis / Amey / W&B Rail) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/10/2018 o razglasitvi združljivosti koncentracije s skupnim trgom (Zadeva št. COMP/M.9119 - SEGRO plc / Public Sector Pension Investment Board / Warehouse) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/10/2018 o razglasitvi združljivosti koncentracije s skupnim trgom (Zadeva št. COMP/M.9117 - Aramco Overseas Holdings Coöperatief U.A. / ARLANXEO Holding B.V.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/09/2018 o razglasitvi združljivosti koncentracije s skupnim trgom (Zadeva št. COMP/M.8956 - Biogen / Samsung Biologics / Bioepis) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Evropske centralne banke (EU) 2017/2443 z dne 8. decembra 2017 o odobritvi obsega izdaje kovancev v letu 2018 (ECB/2017/40)

text:
               23.12.2017

               SL

               Uradni list Evropske unije

               L 344/61

         SKLEP EVROPSKE CENTRALNE BANKE (EU) 2017/2443
   z dne 8. decembra 2017
   o odobritvi obsega izdaje kovancev v letu 2018 (ECB/2017/40)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti člena 128(2) Pogodbe,
   ob upoštevanju Sklepa Evropske centralne banke (EU) 2015/2332 z dne 4. decembra 2015 o postopkovnem okviru za odobritev obsega izdaje eurokovancev (ECB/2015/43) (1) in zlasti člena 2 Sklepa,
   ob upoštevanju naslednjega:

               (1)

               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, katerih valuta je euro.

               (2)

               Devetnajst držav članic, katerih valuta je euro, je ECB v odobritev predložilo svoje zahteve za odobritev obsega izdaje kovancev v letu 2018, dopolnjene s pojasnili o metodologiji napovedovanja. Nekatere od teh držav članic so zagotovile tudi dodatne informacije v zvezi s tečajnimi kovanci, ki se predložijo, če so te informacije na voljo in jih zadevne države članice štejejo za pomembne za utemeljitev zahteve za odobritev.

               (3)

               Ker je za pravico držav članic, da izdajo eurokovance, potrebna odobritev ECB o obsegu izdaje, države članice ne smejo preseči obsega, ki ga odobri ECB, brez predhodne odobritve ECB –

         SPREJEL NASLEDNJI SKLEP:
   Člen 1
   Odobritev obsega izdaje eurokovancev v letu 2018
   ECB s tem sklepom odobri obseg izdaje eurokovancev s strani držav članic, katerih valuta je euro, v letu 2018, kakor je določeno v naslednji tabeli:

               (v milijonih EUR)

               Odobreni obseg izdaje eurokovancev v letu 2018

               Tečajni kovanci

               Zbirateljski kovanci
               (niso namenjeni za obtok)

               Obseg izdaje kovancev

               Belgija

               48,8

               1,0

               49,8

               Nemčija

               421,0

               218,5

               639,5

               Estonija

               13,2

               0,6

               13,8

               Irska

               18,5

               0,5

               19,0

               Grčija

               101,8

               0,7

               102,5

               Španija

               321,1

               30,0

               351,1

               Francija

               262,5

               51,0

               313,5

               Italija

               203,9

               2,1

               206,0

               Ciper

               12,0

               0,1

               12,1

               Latvija

               10,0

               0,4

               10,4

               Litva

               22,0

               0,5

               22,5

               Luksemburg

               13,5

               0,2

               13,7

               Malta

               9,5

               0,2

               9,7

               Nizozemska

               35,0

               4,0

               39,0

               Avstrija

               95,2

               182,0

               277,2

               Portugalska

               52,0

               3,0

               55,0

               Slovenija

               24,0

               2,0

               26,0

               Slovaška

               17,0

               1,5

               18,5

               Finska

               25,0

               10,0

               35,0

                  Skupaj

                  1 706,0

                  508,3

                  2 214,3

         Člen 2
   Začetek učinkovanja
   Ta sklep začne učinkovati na dan, ko so o njem uradno obveščeni naslovniki.
   Člen 3
   Naslovniki
   Ta sklep je naslovljen na države članice, katerih valuta je euro.

      V Frankfurtu na Majni, 8. decembra 2017

            Predsednik ECB

         Mario DRAGHI

      (1)  UL L 328, 12.12.2015, str. 123.


title: Sklep Sveta z dne 29. januarja 2018 o podaljšanju mandata predsednika odborov za pritožbe Urada Evropske unije za intelektualno lastnino

text:
               31.1.2018

               SL

               Uradni list Evropske unije

               C 34/24

         SKLEP SVETA
   z dne 29. januarja 2018
   o podaljšanju mandata predsednika odborov za pritožbe Urada Evropske unije za intelektualno lastnino
   (2018/C 34/07)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2017/1001 Evropskega parlamenta in Sveta z dne 14. junija 2017 o blagovni znamki Evropske unije (1) in zlasti člena 166(2) Uredbe,
   ker je
   upravni odbor Urada Evropske unije za intelektualno lastnino 21. novembra 2017 odločil, da Svetu predlaga podaljšanje mandata Théophilosa MARGELLOSA kot predsednika odborov za pritožbe Urada Evropske unije za intelektualno lastnino za petletno obdobje ali do upokojitvene starosti, če to upokojitveno starost doseže med novim mandatom –
   SPREJEL NASLEDNJI SKLEP:
   Člen 1
   Mandat Théophilosa MARGELLOSA kot predsednika odborov za pritožbe Urada Evropske unije za intelektualno lastnino se podaljša za obdobje od 1. oktobra 2018 do 30. septembra 2023 ali do upokojitvene starosti, če to starost doseže med novim mandatom.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 29. januarja 2018

            Za Svet

            Predsednik

         R. PORODZANOV

      (1)  UL L 154, 16.6.2017, str. 1.


title: Sklep Sveta (EU) 2018/176 z dne 29. januarja 2018 o stališču, ki se v imenu Evropske unije zavzame v Skupnem odboru EGP glede spremembe Priloge XIII (Promet) k Sporazumu EGP

text:
                  6.2.2018

                  SL

                  Uradni list Evropske unije

                  L 32/50

            SKLEP SVETA (EU) 2018/176
      z dne 29. januarja 2018
      o stališču, ki se v imenu Evropske unije zavzame v Skupnem odboru EGP glede spremembe Priloge XIII (Promet) k Sporazumu EGP
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  Na podlagi člena 98 Sporazuma EGP se lahko Skupni odbor EGP med drugim odloči spremeniti Prilogo XIII (Promet) k Sporazumu EGP.

                  (3)

                  Direktivo 2014/94/EU Evropskega parlamenta in Sveta (3) je treba vključiti v Sporazum EGP.

                  (4)

                  Prilogo XIII (Promet) k Sporazumu EGP bi bilo zato treba ustrezno spremeniti.

                  (5)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Priloge XIII (Promet) k Sporazumu EGP, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Bruslju, 29. januarja 2018

               Za Svet

               Predsednik

            R. PORODZANOV

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         (3)  Direktiva 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva (UL L 307, 28.10.2014, str. 1).

         OSNUTEK
         SKLEP SKUPNEGA ODBORA EGP št. …/2018
         z dne …
         o spremembi Priloge XIII (Promet) k Sporazumu EGP
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:

                     (1)

                     Direktivo 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva (1) je treba vključiti v Sporazum EGP.

                     (2)

                     Prilogo XIII k Sporazumu EGP bi bilo zato treba ustrezno spremeniti –

               SPREJEL NASLEDNJI SKLEP:
         Člen 1
         Za točko 5 (črtana) Priloge XIII k Sporazumu EGP se vstavi naslednja točka:

                        „5a.

                           32014 L 0094: Direktiva 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva (UL L 307, 28.10.2014, str. 1).
                        Za namene tega sporazuma se določbe Direktive uporabljajo z naslednjimi prilagoditvami:

                                    (a)

                                    kar zadeva države Efte, se izraz „PDEU“ v členu 3(5) glasi „Sporazum EGP“;

                                    (b)

                                    člen 6 se ne uporablja za Islandijo;

                                    (c)

                                    ta direktiva se ne uporablja za Lihtenštajn.“

         Člen 2
         Besedilo Direktive 2014/94/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         Člen 3
         Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         Člen 4
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (1)  UL L 307, 28.10.2014, str. 1.

            (*1)  [Navedena ni nobena ustavna zahteva.] [Navedene so ustavne zahteve.]


title: Sklep Sveta (EU) 2018/180 z dne 29. januarja 2018 o stališču, ki se v imenu Evropske unije zavzame v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP

text:
                  7.2.2018

                  SL

                  Uradni list Evropske unije

                  L 33/1

            SKLEP SVETA (EU) 2018/180
      z dne 29. januarja 2018
      o stališču, ki se v imenu Evropske unije zavzame v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  Na podlagi člena 98 Sporazuma EGP se lahko Skupni odbor EGP med drugim odloči spremeniti Prilogo XI (Elektronske komunikacije, avdiovizualne storitve in informacijska družba) k Sporazumu EGP.

                  (3)

                  Uredbo (EU) št. 910/2014 Evropskega parlamenta in Sveta (3) je treba vključiti v Sporazum EGP.

                  (4)

                  Prilogo XI (Elektronske komunikacije, avdiovizualne storitve in informacijska družba) k Sporazumu EGP bi bilo zato treba ustrezno spremeniti.

                  (5)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP, temelji na osnutku sklepa Skupnega odbora EGP, priloženega temu sklepu.
      Člen 2
      Ta sklep začne veljati na dan sprejetja.

         V Bruslju, 29. januarja 2018

               Za Svet

               Predsednik

            R. PORODZANOV

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         (3)  Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (UL L 257, 28.8.2014, str. 73).

         OSNUTEK
         SKLEP SKUPNEGA ODBORA EGP št. …/2018
         z dne …
         o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:

                     (1)

                     Uredbo (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (1) je treba vključiti v Sporazum EGP.

                     (2)

                     Uredba (EU) št. 910/2014 razveljavlja Direktivo 1999/93/ES Evropskega parlamenta in Sveta (2), ki je vključena v Sporazum EPG in jo je zato treba v okviru Sporazuma EGP razveljaviti.

                     (3)

                     Prilogo XI k Sporazumu EGP bi bilo zato treba ustrezno spremeniti –

               SPREJEL NASLEDNJI SKLEP:
         Člen 1
         Besedilo točke 5l (Direktiva 1999/93/ES Evropskega parlamenta in Sveta) Priloge XI k Sporazumu EGP se nadomesti z naslednjim:
         „32014 R 0910: Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (UL L 257, 28.8.2014, str. 73).
         Za namene tega sporazuma se določbe Uredbe uporabljajo z naslednjimi prilagoditvami:

                     (a)

                     v členu 14(1) se za besedami „člen 218 PDEU“ v vstavi besede „ali med državo Efte in zadevno tretjo državo ali mednarodno organizacijo“;

                     (b)

                     pogodbenice se medsebojno obveščajo v zvezi s pogajanji in sklepanjem sporazumov iz člena 14(1), na zahtevo potekajo posvetovanja v okviru Skupnega odbora EGP;

                     (c)

                     kadar koli se Evropska unija pogaja o sporazumu iz člena 14(1), si prizadeva doseči enako obravnavo za kvalificirane storitve zaupanja, ki jih zagotavljajo ponudniki kvalificiranih storitev zaupanja s sedežem v državah Efte;

                     (d)

                     v členu 51, kar zadeva države Efte:

                                 (i)

                                 v odstavku 3 se besedilo „do 1. julija 2017“ nadomesti z besedilom „šest mesecev od dneva začetka veljavnosti Sklepa Skupnega odbora EGP št. …/… z dne … [tega sklepa]“;

                                 (ii)

                                 v odstavku 4 se besedilo „od 2. julija 2017“ nadomesti z besedilom „po šestih mesecih od dneva začetka veljavnosti Sklepa Skupnega odbora EGP št. …/… z dne … [tega sklepa]““.

               Člen 2
         Besedilo Uredbe (EU) št. 910/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         Člen 3
         Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         Člen 4
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (1)  UL L 257, 28.8.2014, str. 73.

            (2)  UL L 13, 19.1.2000, str. 12.

            (*1)  [Navedena ni nobena ustavna zahteva.] [Navedene so ustavne zahteve.]


               9.2.2018

               SL

               Uradni list Evropske unije

               C 50/155

         P8_TA(2016)0078
   Imenovanje novega izvršnega direktorja Evropskega organa za zavarovanja in poklicne pokojnine (EIOPA)
   Sklep Evropskega parlamenta z dne 9. marca 2016 o predlogu za imenovanje izvršnega direktorja Evropskega organa za zavarovanja in poklicne pokojnine (EIOPA) (C8-0023/2016 – 2016/0902(NLE))
   (Odobritev)
   (2018/C 050/22)

      Evropski parlament,

               —

               ob upoštevanju predloga odbora nadzornikov Evropskega organa za zavarovanja in poklicne pokojnine (EIOPA) z dne 3. februarja 2016 o imenovanju izvršnega direktorja EIOPA za petletni mandat (C8-0023/2016),

               —

               ob upoštevanju člena 51(2) Uredbe (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (1),

               —

               ob upoštevanju Poslovnika,

               —

               ob upoštevanju poročila Odbora za ekonomske in monetarne zadeve (A8-0045/2016),

               A.

               ker se mandat sedanjega izvršnega direktorja EIOPA izteče 31. marca 2016;

               B.

               ker je 28. januarja 2016 odbor nadzornikov EIOPA po odprtem izbirnem postopku predlagal, da se Fausto Parente imenuje za izvršnega direktorja za petletni mandat, v skladu s členom 51(2) in (3) Uredbe (EU) št. 1094/2010;

               C.

               ker je Odbor za ekonomske in monetarne zadeve 23. februarja 2016 poslušal predstavitev Fausta Parenteja, na kateri je slednji podal uvodno izjavo, nato pa odgovarjal na vprašanja članov odborov;

               1.

               odobri imenovanje Fausta Parenteja za izvršnega direktorja EIOPA;

               2.

               naroči svojemu predsedniku, naj ta sklep posreduje Svetu, Komisiji, EIOPA in vladam držav članic.

      (1)  UL L 331, 15.12.2010, str. 48.


title: Sklep Sveta (EU) 2018/201 z dne 23. januarja 2018 o stališču, ki se zavzame v imenu Unije v skupnem odboru za poenostavitev vizumskih postopkov, ustanovljenem na podlagi Sporazuma med Evropsko unijo in Azerbajdžansko republiko o poenostavitvi izdajanja vizumov, glede sprejetja njegovega poslovnika

text:
               10.2.2018

               SL

               Uradni list Evropske unije

               L 38/13

         SKLEP SVETA (EU) 2018/201
   z dne 23. januarja 2018
   o stališču, ki se zavzame v imenu Unije v skupnem odboru za poenostavitev vizumskih postopkov, ustanovljenem na podlagi Sporazuma med Evropsko unijo in Azerbajdžansko republiko o poenostavitvi izdajanja vizumov, glede sprejetja njegovega poslovnika
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(9) Pogodbe,
   ob upoštevanju Sklepa Sveta 2014/242/EU z dne 14. aprila 2014 o sklenitvi Sporazuma med Evropsko unijo in Azerbajdžansko republiko o poenostavitvi izdajanja vizumov (1),
   ob upoštevanju predloga Evropske komisije,
   ob upoštevanju naslednjega:

               (1)

               Sporazum med Evropsko unijo in Azerbajdžansko republiko o poenostavitvi izdajanja vizumov (2) (v nadaljnjem besedilu: Sporazum) je začel veljati 1. septembra 2014.

               (2)

               Sporazum določa ustanovitev skupnega odbora za upravljanje Sporazuma (v nadaljnjem besedilu: skupni odbor). Skupni odbor ima med drugim nalogo spremljanja izvajanja Sporazuma.

               (3)

               Sporazum določa, da skupni odbor sprejme svoj poslovnik.

               (4)

               Zato je primerno, da se oblikuje stališče, ki se zavzame v imenu Unije v skupnem odboru glede sprejetja poslovnika skupnega odbora.

               (5)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES (3); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (6)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES (4); Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (7)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v skupnem odboru za poenostavitev vizumskih postopkov, ustanovljenem na podlagi Sporazuma med Evropsko unijo in Azerbajdžansko republiko o poenostavitvi izdajanja vizumov, glede sprejetja njegovega poslovnika, temelji na osnutku sklepa skupnega odbora za poenostavitev vizumskih postopkov, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 23. januarja 2018

            Za Svet

            Predsednik

         V. GORANOV

      (1)  UL L 128, 30.4.2014, str. 47.

      (2)  UL L 128, 30.4.2014, str. 49.

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      OSNUTEK
      SKLEP št. …/2018 SKUPNEGA ODBORA ZA POENOSTAVITEV VIZUMSKIH POSTOPKOV, USTANOVLJENEGA NA PODLAGI SPORAZUMA MED EVROPSKO UNIJO IN AZERBAJDŽANSKO REPUBLIKO O POENOSTAVITVI IZDAJANJA VIZUMOV
      z dne …
      o sprejetju njegovega poslovnika
      ODBOR JE –
      ob upoštevanju Sporazuma med Evropsko unijo in Azerbajdžansko republiko o poenostavitvi izdajanja vizumov (v nadaljnjem besedilu: Sporazum) ter zlasti člena 12(4) Sporazuma,
      ker je začel Sporazum veljati 1. septembra 2014 –
      SPREJEL NASLEDNJI SKLEP:
      Člen 1
      Predsedovanje
      Skupnemu odboru za poenostavitev vizumskih postopkov (v nadaljnjem besedilu: skupni odbor) skupaj predsedujeta predstavnik Evropske unije in predstavnik Azerbajdžanske republike.
      Člen 2
      Naloge skupnega odbora
      1.   V skladu s členom 12(2) Sporazuma so naloge skupnega odbora predvsem naslednje:

                  (a)

                  spremljanje izvajanja Sporazuma;

                  (b)

                  predlaganje sprememb ali dopolnitev Sporazuma;

                  (c)

                  reševanje sporov, ki izhajajo iz razlage ali uporabe določb Sporazuma.

            2.   Skupni odbor se lahko dogovori o priporočilih, ki vsebujejo smernice ali dobre prakse za pomoč pri izvajanju Sporazuma.
      Člen 3
      Sestanki
      1.   Skupni odbor se sestaja po potrebi na zahtevo pogodbenic in najmanj enkrat letno.
      2.   Če ni dogovorjeno drugače, pogodbenici sestanke gostita izmenično.
      3.   Sestanke skupnega odbora skličeta sopredsednika.
      4.   Sopredsednika določita datum sestanka in pravočasno izmenjata potrebne dokumente za zagotovitev ustreznih priprav, in sicer 30 dni pred sestankom.
      5.   Pogodbenica, ki je gostiteljica sestanka, poskrbi za logistične zadeve.
      Člen 4
      Delegacije
      Pogodbenici se o predvideni sestavi svojih delegacij vsaj sedem dni pred sestankom medsebojno uradno obvestita.
      Člen 5
      Dnevni red sestankov
      1.   Sopredsednika najpozneje 14 dni pred vsakim sestankom pripravita začasni dnevni red sestanka. Začasni dnevni red vključuje točke, za katere kateri koli od sopredsednikov prejme zahtevek za njihovo vključitev na dnevni red najpozneje 14 dni pred sestankom.
      2.   Vsaka pogodbenica lahko kadar koli pred sestankom doda točke na začasni dnevni red, če se druga pogodbenica s tem strinja. Zahtevki za dodajanje točk na začasni dnevni red se pošljejo pisno in se jim ugodi, kolikor je to mogoče.
      3.   Sopredsednika na začetku vsakega sestanka sprejmeta končni dnevni red. Točke, ki niso na začasnem dnevnem redu, se lahko uvrstijo na dnevni red, če se pogodbenici s tem strinjata, in se obravnavajo v okviru možnosti.
      Člen 6
      Zapisniki sestankov
      1.   Sopredsednik pogodbenice, ki gosti sestanek, čim prej pripravi osnutek zapisnika.
      2.   Zapisnik za vsako točko na dnevnem redu praviloma navaja:

                  (a)

                  dokumente, predložene skupnemu odboru;

                  (b)

                  izjave, katerih vključitev je zahtevala pogodbenica ter

                  (c)

                  sklepe, priporočila in sklepne ugotovitve, sprejete v zvezi s posamezno točko.

            3.   Zapisnik navaja člane posamezne delegacije z navedbo ministrstva, agencije ali institucije, ki jih zastopajo.
      4.   Skupni odbor odobri zapisnik na svojem naslednjem sestanku.
      Člen 7
      Sklepi in priporočila skupnega odbora
      1.   Skupni odbor odloča s soglasjem obeh pogodbenic.
      2.   Vsak sklep skupnega odbora se naslovi „Sklep“, čemur sledi zaporedna številka in opis njegove vsebine. Navede se tudi datum začetka veljavnosti sklepa. Sklepe podpišejo predstavniki Skupnega odbora, ki so pooblaščeni za delovanje v imenu pogodbenic. Sklepi se sestavijo v dveh izvodih, pri čemer sta obe besedili enako verodostojni.
      3.   Odstavka 1 in 2 se smiselno uporabljata za priporočila skupnega odbora.
      Člen 8
      Stroški
      1.   Vsaka pogodbenica je odgovorna za stroške, ki jih ima zaradi njene udeležbe na sestankih skupnega odbora, vključno s stroški za osebje, potnimi stroški, dnevnicami ter poštnimi ali telekomunikacijskimi stroški.
      2.   Druge stroške v zvezi z organizacijo sestankov krije pogodbenica gostiteljica sestanka.
      Člen 9
      Administrativni postopki
      1.   Če skupni odbor ne odloči drugače, njegovi sestanki niso javni.
      2.   Zapisniki in drugi dokumenti skupnega odbora se obravnavajo zaupno.
      3.   Udeleženci, ki niso uradniki pogodbenic in držav članic, so lahko povabljeni, če se s tem strinjata oba sopredsednika, zanje pa veljajo enake zahteve glede zaupnosti.
      4.   Pogodbenici lahko organizirata javne informativne predstavitve ali kako drugače obvestita zainteresirane posameznike o rezultatih sestankov skupnega odbora.
      Člen 10
      Začetek veljavnosti
      Ta sklep začne veljati na dan sprejetja.

         V …,

               Za Evropsko unijo

               Za Azerbajdžansko republiko

      SKUPNA IZJAVA EVROPSKE UNIJE IN AZERBAJDŽANSKE REPUBLIKE, PRILOŽENA POSLOVNIKU SKUPNEGA ODBORA ZA POENOSTAVITEV VIZUMSKIH POSTOPKOV, USTANOVLJENEGA NA PODLAGI SPORAZUMA MED EVROPSKO UNIJO IN AZERBAJDŽANSKO REPUBLIKO O POENOSTAVITVI IZDAJANJA VIZUMOV
      Države članice Unije, Evropska komisija in Azerbajdžanska republika za zagotovitev trajnega, usklajenega in pravilnega izvajanja Sporazuma za obravnavo nujnih zadev izven uradnih sestankov skupnega odbora za poenostavitev vizumskih postopkov vzpostavijo neuradne stike. O teh zadevah in neuradnih stikih se poroča na naslednjem sestanku skupnega odbora za poenostavitev vizumskih postopkov.


title: Sklep (EU) 2018/508 Evropskega parlamenta in Sveta z dne 12. decembra 2017 o uporabi Solidarnostnega sklada Evropske unije za plačilo predplačil v okviru splošnega proračuna Unije za leto 2018

text:
               27.3.2018

               SL

               Uradni list Evropske unije

               L 83/13

         SKLEP (EU) 2018/508 EVROPSKEGA PARLAMENTA IN SVETA
   z dne 12. decembra 2017
   o uporabi Solidarnostnega sklada Evropske unije za plačilo predplačil v okviru splošnega proračuna Unije za leto 2018
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4a(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako pokaže solidarnost s prebivalstvom območij, ki so jih prizadele naravne nesreče.

               (2)

               Sredstva sklada ne smejo preseči najvišjega zneska 500 000 000 EUR (cene iz leta 2011), kot je določeno v členu 10 Uredbe Sveta (EU, Euratom) št. 1311/2013 (3).

               (3)

               Člen 4a(4) Uredbe (ES) št. 2012/2002 določa, da se lahko, kadar je potrebno za zagotovitev pravočasne razpoložljivosti proračunskih sredstev, sklad uporabi v znesku do največ 50 000 000 EUR za plačilo predplačil, ustrezne odobritve pa se vnesejo v splošni proračun Unije.

               (4)

               Da se zagotovi pravočasna razpoložljivost zadostnih proračunskih sredstev v splošnem proračunu Unije za leto 2018, bi bilo treba za plačilo predplačil uporabiti sredstva sklada v višini 50 000 000 EUR.

               (5)

               Da bi čim bolj skrajšali čas, potreben za uporabo sredstev sklada, bi morali ta sklep uporabljati od začetka proračunskega leta 2018 –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2018 se Solidarnostni sklad Evropske unije uporabi za zagotovitev zneska v višini 50 000 000 EUR v odobritvah za prevzem obveznosti in odobritvah plačil za plačilo predplačil.
   Člen 2
   Ta sklep začne veljati dan po objavi v Uradnem listu Evropske unije.
   Uporablja se od 1. januarja 2018.

      V Bruslju, 12. decembra 2017

            Za Evropski parlament

            Predsednik

         A. TAJANI

            Za Svet

            Predsednica

         K. SIMSON

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Evropskega sveta (EU) 2018/509 z dne 22. marca 2018 o imenovanju podpredsednika Evropske centralne banke

text:
               27.3.2018

               SL

               Uradni list Evropske unije

               L 83/15

         SKLEP EVROPSKEGA SVETA (EU) 2018/509
   z dne 22. marca 2018
   o imenovanju podpredsednika Evropske centralne banke
   EVROPSKI SVET JE –
   ob upoštevanju Pogodbe o delovanju Evropske unije in zlasti člena 283(2) Pogodbe,
   ob upoštevanju Priporočila Sveta z dne 20. februarja 2018 o imenovanju podpredsednika Evropske centralne banke (1),
   ob upoštevanju mnenja Evropskega parlamenta (2),
   ob upoštevanju mnenja Sveta Evropske centralne banke (3),
   ob upoštevanju naslednjega:

               (1)

               V skladu s Sklepom 2010/223/EU Evropskega sveta (4) se mandat Vítorja CONSTÂNCIA, podpredsednika Evropske centralne banke, izteče 31. maja 2018, zato je treba imenovati novega podpredsednika Evropske centralne banke.

               (2)

               Evropski svet želi imenovati Luisa DE GUINDOSA JURADA, ki po njegovem mnenju izpolnjuje vse zahteve iz člena 283(2) Pogodbe –

         SPREJEL NASLEDNJI SKLEP:
   Člen 1
   Luis DE GUINDOS JURADO se imenuje za podpredsednika Evropske centralne banke za mandat osmih let od 1. junija 2018.
   Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Bruslju, 22. marca 2018

            Za Evropski svet

            Predsednik

         D. TUSK

      (1)  UL C 67, 22.2.2018, str. 1.

      (2)  Mnenje z dne 14. marca 2018 (še ni objavljeno v Uradnem listu).

      (3)  Mnenje z dne 7. marca 2018 (še ni objavljeno v Uradnem listu).

      (4)  Sklep 2010/223/EU Evropskega sveta z dne 26. marca 2010 o imenovanju podpredsednika Evropske centralne banke (UL L 99, 21.4.2010, str. 7).


title: Sklep Sveta (EU) 2018/575 z dne 12. aprila 2018 o imenovanju nadomestnega člana Odbora regij na predlog Malte

text:
               16.4.2018

               SL

               Uradni list Evropske unije

               L 96/56

         SKLEP SVETA (EU) 2018/575
   z dne 12. aprila 2018
   o imenovanju nadomestnega člana Odbora regij na predlog Malte
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga malteške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Anthonyja MIFSUDA je 10. novembra 2015 s Sklepom Sveta (EU) 2015/2029 (4) kot nadomestna članica zamenjala Graziella GALEA.

               (2)

               Zaradi konca mandata, na podlagi katerega je bila predlagana Graziella GALEA (Mayor, Saint Paul's Bay Local Council), se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestno članico Odbora regij imenuje:

               —

               Graziella GALEA, Councillor, Saint Paul's Bay Local Council (sprememba mandata).

         Člen 2
   Ta sklep začne veljati na dan sprejetja.

      V Luxembourgu, 12. aprila 2018

            Za Svet

            Predsednik

         T. DONCHEV

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/2029 z dne 10. novembra 2015 o imenovanju enega malteškega člana in dveh malteških nadomestnih članov Odbora regij (UL L 297, 13.11.2015, str. 8).


title: Sklep Komisije (EU) 2018/753 z dne 22. maja 2018 o potrditvi sodelovanja Irske pri Direktivi 2013/33/EU Evropskega parlamenta in Sveta o standardih za sprejem prosilcev za mednarodno zaščito

text:
               23.5.2018

               SL

               Uradni list Evropske unije

               L 126/8

         SKLEP KOMISIJE (EU) 2018/753
   z dne 22. maja 2018
   o potrditvi sodelovanja Irske pri Direktivi 2013/33/EU Evropskega parlamenta in Sveta o standardih za sprejem prosilcev za mednarodno zaščito
   EVROPSKA KOMISIJA JE –
   ob upoštevanju Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in zlasti člena 4 Protokola,
   ob upoštevanju uradnega obvestila Irske o odločitvi, da sprejme Direktivo 2013/33/EU Evropskega parlamenta in Sveta z dne 26. junija 2013 o standardih za sprejem prosilcev za mednarodno zaščito (1) in da jo ta zavezuje,
   ob upoštevanju naslednjega:

               (1)

               Direktiva 2013/33/EU je bila sprejeta 26. junija 2013. Države članice so morale do 20. julija 2015 sprejeti zakone in druge predpise, potrebne za uskladitev z Direktivo.

               (2)

               Irska je z dopisom z dne 24. januarja 2018 uradno sporočila svojo odločitev, da sprejme Direktivo 2013/33/EU in da jo ta zavezuje.

               (3)

               Irska je 20. februarja, 4. aprila in 9. aprila 2018 Komisiji posredovala osnutek zakonodaje o prenosu Direktive 2013/33/EU v nacionalno zakonodajo. Zaključitev osnutka zakonodaje je v teku.

               (4)

               Ker so pogoji za sodelovanje Irske izpolnjeni, bi bilo treba sodelovanje Irske v Direktivi 2013/33/EU potrditi v skladu s postopkom iz člena 331(1) Pogodbe o delovanju Evropske unije.

               (5)

               Potrebni so prehodni ukrepi, ki bi Irski dopuščali zaključitev postopka za sprejetje zakonov in drugih predpisov, potrebnih za uskladitev z Direktivo 2013/33/EU. Ker je Irska že v zaključni fazi priprave osnutka ukrepov za prenos navedene direktive v nacionalno zakonodajo z namenom njihovega sprejetja, je smiselno, da se od Irske zahteva zaključitev postopka najpozneje do 30. junija 2018 –

         SPREJELA NASLEDNJI SKLEP:
   Člen 1
   1.   Sodelovanje Irske pri Direktivi 2013/33/EU je potrjeno.
   2.   Direktiva 2013/33/EU se uporablja za Irsko v skladu s tem sklepom od 24. maja 2018.
   Člen 2
   Irska sprejme zakone in druge predpise, potrebne za uskladitev z Direktivo 2013/33/EU, najpozneje do 30. junija 2018. Irska nemudoma sporoči Komisiji besedila navedenih predpisov. Ti ukrepi morajo vsebovati sklic na Direktivo 2013/33/EU ali pa se sklic nanjo navede ob njihovi uradni objavi. Način sklicevanja določi Irska.
   Člen 3
   Ta sklep začne veljati 24. maja 2018.

      V Bruslju, 22. maja 2018

            Za Komisijo

            Predsednik

         Jean-Claude JUNCKER

      (1)  UL L 180, 29.6.2013, str. 96.


title: Sklep Sveta (EU) 2018/751 z dne 14. maja 2018 o stališču, ki se zastopa v imenu Evropske unije v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani, o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5(3) Sporazuma

text:
               23.5.2018

               SL

               Uradni list Evropske unije

               L 126/3

         SKLEP SVETA (EU) 2018/751
   z dne 14. maja 2018
   o stališču, ki se zastopa v imenu Evropske unije v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani, o prehodu na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5(3) Sporazuma
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Stabilizacijsko-pridružitveni sporazum med Evropskima skupnostma in njunimi državami članicami na eni strani in Nekdanjo jugoslovansko republiko Makedonijo na drugi (1) (v nadaljnjem besedilu: Sporazum) je začel veljati 1. aprila 2004.

               (2)

               V členu 5(1) Sporazuma je predvideno prehodno obdobje za največ deset let, razdeljeno v dve zaporedni fazi.

               (3)

               Prva faza se je začela 1. aprila 2004, ko je začel veljati Sporazum.

               (4)

               Člen 5(3) Sporazuma določa, da štiri leta po začetku veljavnosti Sporazuma Stabilizacijsko-pridružitveni svet oceni napredek in se odloči o prehodu na drugo fazo in o njenem trajanju kot tudi o morebitnih potrebnih spremembah vsebine določb, ki urejajo drugo fazo.

               (5)

               Pogodbenici sta odločeni izpolnjevati obveznosti v zvezi s prehodom na drugo fazo pridružitvenega razmerja.

               (6)

               Nekdanja jugoslovanska republika Makedonija je sprejela potrebne ukrepe za zagotovitev izpolnjevanja vseh obveznosti, ki izhajajo iz prehoda na drugo fazo.

               (7)

               Stališče Unije v Stabilizacijsko-pridružitvenem svetu bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Unije zastopa v Stabilizacijsko-pridružitvenem svetu, ustanovljenem s Sporazumom v zvezi s prehodom na drugo fazo pridružitvenega razmerja med Evropskima skupnostma in njunimi državami članicami na eni strani in Nekdanjo jugoslovansko republiko Makedonijo na drugi, v skladu s členom 5(3) Sporazuma, temelji na osnutku sklepa Stabilizacijsko-pridružitvenega sveta, ki je priložen temu sklepu.
   Člen 2
   Ta sklep začne veljati na dan sprejetja.

      V Bruslju, 14. maja 2018

            Za Svet

            Predsednica

         E. ZAHARIEVA

      (1)  UL L 84, 20.3.2004, str. 13.

      OSNUTEK
      SKLEP št. …/2018 STABILIZACIJSKO-PRIDRUŽITVENEGA SVETA
      z dne …
      v zvezi s prehodom na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi v skladu s členom 5(3) Stabilizacijsko-pridružitvenega sporazuma
      STABILIZACIJSKO-PRIDRUŽITVENI SVET JE –
      ob upoštevanju Stabilizacijsko-pridružitvenega sporazuma med Evropskima skupnostma in njunimi državami članicami na eni strani in Nekdanjo jugoslovansko republiko Makedonijo na drugi (1) (v nadaljnjem besedilu: Sporazum) ter zlasti člena 5(3) Sporazuma,
      ob upoštevanju naslednjega:

                  (1)

                  V členu 5(1) Sporazuma je predvideno prehodno obdobje za največ deset let, razdeljeno v dve zaporedni fazi.

                  (2)

                  Prva faza se je začela 1. aprila 2004, ko je začel veljati Sporazum.

                  (3)

                  Člen 5(3) Sporazuma določa, da Stabilizacijsko-pridružitveni svet oceni napredek in se odloči o prehodu na drugo fazo in o njenem trajanju kot tudi o morebitnih potrebnih spremembah vsebine določb, ki urejajo drugo fazo.

                  (4)

                  Pogodbenici sta odločeni izpolnjevati obveznosti v zvezi s prehodom na drugo fazo pridružitvenega razmerja.

                  (5)

                  Nekdanja jugoslovanska republika Makedonija je sprejela potrebne ukrepe za zagotovitev izpolnjevanja vseh obveznosti, ki izhajajo iz prehoda na drugo fazo –

            SPREJEL NASLEDNJI SKLEP:
      Člen 1
      Prehod na drugo fazo pridružitvenega razmerja med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani v skladu s členom 5(3) Sporazuma začne učinkovati.
      Člen 2
      Ta sklep začne veljati na dan sprejetja.

         V …,

               Za Stabilizacijsko-pridružitveni svet

               Predsednik

         (1)  UL L 84, 20.3.2004, str. 13.


title: Sklep Sveta (EU) 2018/760 z dne 14. maja 2018 o sklenitvi Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode

text:
               25.5.2018

               SL

               Uradni list Evropske unije

               L 129/1

         SKLEP SVETA (EU) 2018/760
   z dne 14. maja 2018
   o sklenitvi Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V členu 19 Sporazuma o Evropskem gospodarskem prostoru je določeno, da se pogodbenice obvezujejo, da si bodo še naprej prizadevale doseči postopno liberalizacijo trgovine s kmetijskimi proizvodi.

               (2)

               V skladu s Sklepom Sveta (EU) 2017/2182 (2) je bil Sporazum v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode (v nadaljnjem besedilu: Sporazum) podpisan 4. decembra 2017 s pridržkom njegove sklenitve.

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta imenuje osebo-(e), pooblaščeno(-e), da v imenu Unije deponira(-jo) listino o odobritvi iz Sporazuma (3).
   Člen 3
   Ta sklep začne veljati na dan sprejetja.

      V Bruslju, 14. maja 2018

            Za Svet

            Predsednica

         E. ZAHARIEVA

      (1)  Odobritev z dne 17. aprila 2018 (še ni objavljena v Uradnem listu).

      (2)  Sklep Sveta (EU) 2017/2182 z dne 20. novembra 2017 o podpisu Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, v imenu Evropske unije (UL L 309, 24.11.2017, str. 1).

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (EU) 2018/776 z dne 22. maja 2018 o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 12 02 01: „Izvajanje in razvoj enotnega trga za finančne storitve“) (Besedilo velja za EGP. )

text:
                  29.5.2018

                  SL

                  Uradni list Evropske unije

                  L 131/12

            SKLEP SVETA (EU) 2018/776
      z dne 22. maja 2018
      o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 12 02 01: „Izvajanje in razvoj enotnega trga za finančne storitve“)
      (Besedilo velja za EGP)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                  (3)

                  Protokol 31 k Sporazumu EGP vsebuje določbe o sodelovanju na posebnih področjih, za katera ne veljajo štiri temeljne svobode.

                  (4)

                  Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Unije, v zvezi s finančnimi storitvami.

                  (5)

                  Protokol 31 k Sporazumu EGP bi bilo zato treba spremeniti, da se razširjeno sodelovanje nadaljuje od 1. januarja 2018.

                  (6)

                  Stališče Unije v Skupnem odboru EGP bi moralo temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega temu sklepu.
      Člen 2
      Ta sklep začne veljati na dan sprejetja.

         V Bruslju, 22. maja 2018

               Za Svet

               Predsednik

            E. KARANIKOLOV

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2018
         z dne …
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:

                     (1)

                     Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Unije v zvezi z izvajanjem in razvojem enotnega trga za finančne storitve.

                     (2)

                     Protokol 31 k Sporazumu EGP bi bilo zato treba spremeniti, da se razširjeno sodelovanje omogoči od 1. januarja 2018 –

               SPREJEL NASLEDNJI SKLEP:
         Člen 1
         V členu 7(11) Protokola 31 k Sporazumu EGP se besedilo „in 2017“ nadomesti z besedilom „,2017 in 2018“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
         Uporablja se od 1. januarja 2018.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (*1)  [Navedena ni nobena ustavna zahteva.] [Navedene so ustavne zahteve.].


title: Sklep Sveta (EU) 2018/777 z dne 22. maja 2018 o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 02 04 77 03: „Pripravljalni ukrep o raziskavah na področju obrambe“) (Besedilo velja za EGP. )

text:
                  29.5.2018

                  SL

                  Uradni list Evropske unije

                  L 131/14

            SKLEP SVETA (EU) 2018/777
      z dne 22. maja 2018
      o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 02 04 77 03: „Pripravljalni ukrep o raziskavah na področju obrambe“)
      (Besedilo velja za EGP)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (2) ter zlasti točke (b) člena 54(2), člena 84(2) in člena 124 Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (3) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                  (3)

                  Protokol 31 k Sporazumu EGP vsebuje določbe o sodelovanju na posebnih področjih, za katera ne veljajo štiri temeljne svobode.

                  (4)

                  Države Efte še naprej sodelujejo v dejavnostih Unije, povezanih s proračunsko vrstico 02 04 77 03: „Pripravljalni ukrep o raziskavah na področju obrambe“, ki je vključena v splošni proračun Evropske unije za proračunsko leto 2018.

                  (5)

                  Protokol 31 k Sporazumu EGP bi bilo zato treba spremeniti, da se razširjeno sodelovanje nadaljuje od 1. januarja 2018.

                  (6)

                  Stališče Unije v Skupnem odboru EGP bi moralo temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije sprejme v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
      Člen 2
      Ta sklep začne veljati na dan sprejetja.

         V Bruslju, 22. maja 2018

               Za Svet

               Predsednik

            E. KARANIKOLOV

         (1)  UL L 305, 30.11.1994, str. 6.

         (2)  UL L 298, 26.10.2012, str. 1.

         (3)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2018
         z dne …
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:

                     (1)

                     Sodelovanje pogodbenic Sporazuma EGP se je s Sklepom Skupnega odbora št. 208/2017 razširilo, da bi se vključilo sodelovanje držav Efte v pripravljalnem ukrepu Unije o raziskavah na področju obrambe, ki se financira iz splošnega proračuna Unije.

                     (2)

                     Države Efte še naprej sodelujejo v dejavnostih Unije, povezanih s proračunsko vrstico 02 04 77 03: „Pripravljalni ukrep o raziskavah na področju obrambe“, ki je vključena v splošni proračun Unije za proračunsko leto 2018.

                     (3)

                     Protokol 31 k Sporazumu EGP bi bilo zato treba spremeniti, da se razširjeno sodelovanje nadaljuje od 1. januarja 2018 –

               SPREJEL NASLEDNJI SKLEP:
         Člen 1
         V odstavku 13(a) člena 1 Protokola 31 k Sporazumu EGP se besedilo „proračunsko leto 2017“ nadomesti z besedilom „proračunski leti 2017 in 2018“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
         Uporablja se od 1. januarja 2018.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju, …

                  Za Skupni odbor EGP

                  Predsednik

                  Sekretarja Skupnega odbora EGP

            (*1)  [Navedena ni nobena ustavna zahteva.] [Navedene so ustavne zahteve.]


title: Sklep Sveta (EU) 2018/786 z dne 22. maja 2018 o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 04 03 01 03: „Prost pretok delavcev, uskladitev sistemov socialne varnosti in ukrepov, ki se nanašajo na migrante, vključno z migranti iz tretjih držav“) (Besedilo velja za EGP. )

text:
                  30.5.2018

                  SL

                  Uradni list Evropske unije

                  L 132/45

            SKLEP SVETA (EU) 2018/786
      z dne 22. maja 2018
      o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 04 03 01 03: „Prost pretok delavcev, uskladitev sistemov socialne varnosti in ukrepov, ki se nanašajo na migrante, vključno z migranti iz tretjih držav“)
      (Besedilo velja za EGP)
      SVET EVROPSKE UNIJE JE –
      ob upoštevanju Pogodbe o delovanju Evropske unije ter zlasti členov 46 in 48 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                  (3)

                  Protokol 31 k Sporazumu EGP vsebuje posebne določbe o sodelovanju na posebnih področjih, za katera ne veljajo štiri temeljne svobode.

                  (4)

                  Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Unije, v zvezi s prostim pretokom delavcev, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                  (5)

                  Protokol 31 k Sporazumu EGP bi bilo zato treba spremeniti, da se razširjeno sodelovanje nadaljuje po 31. decembru 2017.

                  (6)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega temu sklepu.
      Člen 2
      Ta sklep začne veljati na dan sprejetja.

         V Bruslju, 22. maja 2018

               Za Svet

               Predsednik

            E. KARANIKOLOV

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2018
         z dne …
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:

                     (1)

                     Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Unije, v zvezi s prostim pretokom delavcev, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                     (2)

                     Protokol 31 k Sporazumu EGP bi bilo zato treba spremeniti, da se razširjeno sodelovanje omogoči od 1. januarja 2018 –

               SPREJEL NASLEDNJI SKLEP:
         Člen 1
         V odstavkih 5 in 13 člena 5 Protokola 31 k Sporazumu EGP se besedilo „in 2017“ nadomesti z besedilom „, 2017 in 2018“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
         Uporablja se od 1. januarja 2018.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju, …

                  Za Skupni odbor EGP

                  Predsednik

                  Sekretarja Skupnega odbora EGP

            (*1)  [Navedena ni nobena ustavna zahteva.] [Navedene so ustavne zahteve.]


title: Sklep Sveta (EU) 2018/889 z dne 4. junija 2018 o sklenitvi Konvencije Sveta Evrope o preprečevanju terorizma v imenu Evropske unije

text:
               22.6.2018

               SL

               Uradni list Evropske unije

               L 159/1

         SKLEP SVETA (EU) 2018/889
   z dne 4. junija 2018
   o sklenitvi Konvencije Sveta Evrope o preprečevanju terorizma v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 83(1) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V skladu s Sklepom Sveta (EU) 2015/1913 (2) je bila Konvencija Sveta Evrope o preprečevanju terorizma (3) (v nadaljnjem besedilu: Konvencija) podpisana 22. oktobra 2015, s pridržkom njene poznejše sklenitve.

               (2)

               Člen 23 Konvencije določa, da je Konvencija na voljo za odobritev Uniji.

               (3)

               V Direktivi (EU) 2017/541 Evropskega parlamenta in Sveta (4) so določena skupna pravila Unije za boj proti terorizmu. Tako je Unija že sprejela ukrepe na različnih področjih, ki jih zajema Konvencija.

               (4)

               Konvencijo bi bilo zato treba odobriti v imenu Unije v zvezi z zadevami, ki so v pristojnosti Unije, če bi lahko Konvencija vplivala na ta skupna pravila ali spremenila njihovo področje uporabe. Države članice ohranijo svojo pristojnost, če Konvencija ne vpliva na skupna pravila ali spremeni njihovo področje uporabe.

               (5)

               Okvirni sklep Sveta 2002/475/PNZ (5) je za Irsko zavezujoč, zato sodeluje pri sprejetju tega sklepa.

               (6)

               V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola Združeno kraljestvo ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (7)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Konvencija Sveta Evrope o preprečevanju terorizma v zvezi z zadevami, ki so v pristojnosti Unije, se odobri v imenu Unije.
   Besedilo Konvencije je priloženo temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije deponira(-jo) listino o odobritvi iz člena 23 Konvencije (6).
   Člen 3
   Ta sklep začne veljati na dan sprejetja.

      V Luxembourgu, 4. junija 2018

            Za Svet

            Predsednica

         T. TSACHEVA

      (1)  Odobritev z dne 18. aprila 2018 (še ni objavljeno v Uradnem listu).

      (2)  Sklep Sveta (EU) 2015/1913 z dne 18. septembra 2015 o podpisu Konvencije Sveta Evrope o preprečevanju terorizma (CETS št. 196) v imenu Evropske unije (UL L 280, 24.10.2015, str. 22).

      (3)  CETS št. 196.

      (4)  Direktiva (EU) 2017/541 Evropskega parlamenta in Sveta z dne 15. marca 2017 o boju proti terorizmu in nadomestitvi Okvirnega sklepa Sveta 2002/475/PNZ ter o spremembi Sklepa Sveta 2005/671/PNZ (UL L 88, 31.3.2017, str. 6).

      (5)  Okvirni sklep Sveta 2002/475/PNZ z dne 13. junija 2002 o boju proti terorizmu (UL L 164, 22.6.2002, str. 3).

      (6)  Generalni sekretariat Sveta bo v Uradnem listu objavil datum začetka veljavnosti Konvencije za Evropsko unijo.


title: Sklep Sveta (SZVP) 2018/901 z dne 25. junija 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli

text:
               25.6.2018

               SL

               Uradni list Evropske unije

               LI 160/12

         SKLEP SVETA (SZVP) 2018/901
   z dne 25. junija 2018
   o spremembi Sklepa (SZVP) 2017/2074 o omejevalnih ukrepih glede na razmere v Venezueli
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta (SZVP) 2017/2074 z dne 13. novembra 2017 o omejevalnih ukrepih glede na razmere v Venezueli (1),
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 13. novembra 2017 sprejel Sklep (SZVP) 2017/2074.

               (2)

               Svet je 28. maja 2018 sprejel sklepe o Venezueli, v katerih navaja, da volitev, ki so v Venezueli potekale 20. maja 2018, ni mogoče označiti za svobodne ali pravične ter da te volitve in njihov izid nikakor niso verodostojni, saj tekom volilnega procesa niso bila zagotovljena potrebna jamstva za vključujoče in demokratične volitve.

               (3)

               V sklepih se poziva k ponovni izvedbi predsedniških volitev v skladu z mednarodno priznanimi demokratičnimi standardi in venezuelskim ustavnim redom, v zvezi s tem pa tudi, k uvedbi dodatnih ciljno usmerjenih in reverzibilnih omejevalnih ukrepov, ki ne bodo škodovali prebivalcem Venezuele.

               (4)

               Zaradi razmer v Venezueli bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge I k Sklepu (SZVP) 2017/2074, dodati 11 oseb.

               (5)

               Prilogo I k Sklepu (SZVP) 2017/2074 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Priloga I k Sklepu (SZVP) 2017/2074 se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  UL L 295, 14.11.2017, str. 60.

      PRILOGA
      Na seznam fizičnih in pravnih oseb, subjektov in organov iz Priloge I k Sklepu (SZVP) 2017/2074 se dodajo naslednje osebe:

                     „Ime in priimek

                     Podatki za ugotavljanje identitete

                     Obrazložitev

                     Datum uvrstitve na seznam

                     8.

                     Tareck Zaidan El-Aissami Maddah

                     Podpredsednik za gospodarstvo in minister za nacionalno industrijo in proizvodnjo.
                     Datum rojstva: 12. november 1974

                     Podpredsednik za gospodarstvo in minister za nacionalno industrijo in proizvodnjo. Kot nekdanji podpredsednik Venezuele, ki nadzira vodstvo bolivarske narodne obveščevalne službe (SEBIN), je Maddah odgovoren za hude kršitve človekovih pravic, ki jih izvaja SEBIN, vključno s samovoljnimi pridržanji, politično motiviranimi preiskavami, nečloveškim in poniževalnim ravnanjem ter mučenjem. Odgovoren je tudi za podpiranje in izvajanje politike in dejavnosti, ki ogrožajo demokracijo in pravno državo, vključno s prepovedjo javnih protestov, in za vodenje ‚poveljstva proti državnemu udaru‘ predsednika Madura, ki je usmerjeno v civilno družbo in demokratično opozicijo.

                     25.6.2018

                     9.

                     Sergio José Rivero Marcano

                     Generalni inšpektor bolivarske narodne garde
                     Datum rojstva: 8. november 1964

                     Generalni poveljnik bolivarske narodne garde do 16. januarja 2018. Sodeloval pri zatiranju civilne družbe in demokratične opozicije v Venezueli, odgovoren za hude kršitve človekovih pravic, ki jih je zakrivila bolivarska narodna garda pod njegovim poveljstvom, vključno s prekomerno uporabo sile ter samovoljnim pridržanjem pripadnikov civilne družbe in opozicije, ki so bili podvrženi tudi slabemu ravnanju. Kot generalni poveljnik bolivarske narodne garde, ki je napadala člane demokratično izvoljene nacionalne skupščine in ustrahovala novinarje, ki so poročali o potvorjenih volitvah v nelegitimno ustavodajno skupščino, je s svojimi dejavnostmi in ukrepi ogrožal demokracijo in pravno državo v Venezueli.

                     25.6.2018

                     10.

                     Jesús Rafael Suárez Chourio

                     Generalni poveljnik bolivarske vojske
                     Datum rojstva: 19. julij 1962

                     Generalni poveljnik bolivarske nacionalne vojske Venezuele in nekdanji poveljnik venezuelskega organa za celovito obrambo osrednjega območja (REDI Central). Odgovoren za kršitve človekovih pravic, ki so jih zakrivile sile pod njegovim poveljstvom, vključno s prekomerno uporabo sile in trpinčenjem zapornikov. Napadal demokratično opozicijo in podpiral uporabo vojaških sodišč za sojenje civilnim protestnikom.

                     25.6.2018

                     11.

                     Iván Hernández Dala

                     Vodja generalnega direktorata za vojaško protiobveščevalno delovanje
                     Datum rojstva: 18. maj 1966

                     Vodja generalnega direktorata za vojaško protiobveščevalno delovanje (DGCIM) od januarja 2014 in vodja predsedniške garde od septembra 2015. Kot vodja DGCIM je Ivan Hernandez Dala odgovoren za hude kršitve človekovih pravic in zatiranje civilne družbe in demokratične opozicije, ki so jih zakrivili člani DGCIM pod njegovim poveljstvom, vključno s prekomerno uporabo sile in trpinčenjem zapornikov.

                     25.6.2018

                     12.

                     Delcy Eloina Rodríguez Gómez

                     Podpredsednica Bolivarske republike Venezuele
                     Datum rojstva: 18. maj 1969

                     Podpredsednica Bolivarske republike Venezuele, nekdanja predsednica nelegitimne ustavodajne skupščine in nekdanja članica predsedniške komisije za ustanovitev te skupščine. Njene dejavnosti v okviru predsedniške komisije in nato kot predsednice nelegitimne ustavodajne skupščine so ogrožale demokracijo in pravno državo v Venezueli, vključno s prisvojitvijo pooblastil nacionalne skupščine in njihovo uporabo za napade na opozicijo in preprečitev njenega sodelovanja v političnem procesu.

                     25.6.2018

                     13.

                     Elías José Jaua Milano

                     Minister ljudske oblasti za izobraževanje
                     Datum rojstva: 16. december 1969

                     Minister ljudske oblasti za izobraževanje. Nekdanji predsednik predsedniške komisije za nelegitimno nacionalno ustavodajno skupščino. Odgovoren za ogrožanje demokracije in pravne države v Venezueli z vlogo, ki jo je imel pri oblikovanju nelegitimne ustavodajne skupščine.

                     25.6.2018

                     14.

                     Sandra Oblitas Ruzza

                     Podpredsednica nacionalnega volilnega sveta
                     Datum rojstva: 7. junij 1969

                     Podpredsednica nacionalnega volilnega sveta (CNE) in predsednica komisije za volilni in civilni imenik. Odgovorna za dejavnosti CNE, ki so ogrožale demokracijo v Venezueli, predvsem pa so prispevale k oblikovanju nelegitimne ustavodajne skupščine in manipulacijam volilnega procesa.

                     25.6.2018

                     15.

                     Freddy Alirio Bernal Rosales

                     Datum rojstva: 16. junij 1962

                     Vodja nacionalnega kontrolnega centra lokalnih odborov za oskrbo in proizvodnjo (CLAP) in generalni komisar SEBIN. Odgovoren za ogrožanje demokracije z manipulacijo programa za razdelitev paketov hrane v volilne namene, ki so jo izvedli CLAP. Poleg tega je kot generalni komisar SEBIN odgovoren za dejavnosti SEBIN, ki vključujejo hude kršitve človekovih pravic, kot so samovoljna pridržanja.

                     25.6.2018

                     16.

                     Katherine Nayarith Harrington Padrón

                     Namestnica generalnega državnega tožilca
                     Datum rojstva: 5. december 1971

                     Namestnica generalnega državnega tožilca od julija 2017. Imenovana namestnica generalnega državnega tožilca s strani vrhovnega sodišča, kar je v nasprotju z ustavo, in ne s strani nacionalne skupščine. Odgovorna za ogrožanje demokracije in pravne države v Venezueli, med drugim z uvedbo politično motiviranih pregonov in neraziskovanjem domnevnih kršitev človekovih pravic, ki jih je zagrešil Madurov režim.

                     25.6.2018

                     17.

                     Socorro Elizabeth Hernández Hernández

                     Datum rojstva: 11. marec 1952

                     Predstojnica in članica nacionalnega volilnega sveta (CNE) in članica nacionalne volilne komisije (JNE). Odgovorna za dejavnosti CNE, ki so ogrožale demokracijo v Venezueli, predvsem pa so prispevale k oblikovanju nelegitimne ustavodajne skupščine in manipulacijam volilnega procesa v zvezi s preklicem razveljavitvenih predsedniških volitev leta 2016, preložitvijo guvernerskih volitev leta 2016 ter selitvijo volišč tik pred guvernerskimi volitvami leta 2017.

                     25.6.2018

                     18.

                     Xavier Antonio Moreno Reyes

                     Generalni sekretar nacionalnega volilnega sveta

                     Generalni sekretar nacionalnega volilnega sveta (CNE). Odgovoren za potrditev odločitev CNE, ki so ogrožale demokracijo v Venezueli, predvsem pa so prispevale k oblikovanju nelegitimne ustavodajne skupščine in manipulacijam volilnega procesa.

                     25.6.2018“


title: Sklep Sveta (EU) 2018/961 z dne 26. junija 2018 o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 02 03 01: „Notranji trg“ in proračunska vrstica 02 03 04: „Orodja za upravljanje notranjega trga“) (Besedilo velja za EGP.)

text:
                  6.7.2018

                  SL

                  Uradni list Evropske unije

                  L 169/51

            SKLEP SVETA (EU) 2018/961
      z dne 26. junija 2018
      o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 02 03 01: „Notranji trg“ in proračunska vrstica 02 03 04: „Orodja za upravljanje notranjega trga“)
      (Besedilo velja za EGP)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 o sodelovanju na posebnih področjih, za katera ne veljajo štiri temeljne svobode (v nadaljnjem besedilu: Protokol 31) k Sporazumu EGP.

                  (3)

                  Protokol 31 k Sporazumu EGP vsebuje določbe o sodelovanju na posebnih področjih, za katera ne veljajo štiri temeljne svobode.

                  (4)

                  Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Unije, v zvezi z delovanjem in razvojem notranjega trga blaga in storitev ter v zvezi z orodji za upravljanje notranjega trga.

                  (5)

                  Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2018.

                  (6)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Luxembourgu, 26. junija 2018

               Za Svet

               Predsednica

            E. ZAHARIEVA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2018
         z dne
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:

                     (1)

                     Primerno je, da pogodbenice Sporazuma EGP še naprej sodelujejo pri ukrepih Unije v zvezi z delovanjem in razvojem notranjega trga blaga in storitev ter v zvezi z orodji za upravljanje notranjega trga, ki se financirajo iz splošnega proračuna Unije.

                     (2)

                     Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2018 –

               SPREJEL NASLEDNJI SKLEP:
         Člen 1
         Člen 7 Protokola 31 k Sporazumu EGP se spremeni:

                     1.

                     v odstavku 12 se besedilo „in 2017“ nadomesti z „, 2017 in 2018“;

                     2.

                     v odstavku 14 se besedilo „proračunsko leto 2017“ nadomesti z besedilom „proračunski leti 2017 in 2018“.

               Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
         Uporablja se od 1. januarja 2018.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (*1)  [Navedena ni nobena ustavna zahteva.] [Navedene so ustavne zahteve.]


title: Sklep Sveta (EU) 2018/962 z dne 3. julija 2018 o imenovanju štirih članov in treh nadomestnih članov Odbora regij na predlog Italijanske republike

text:
               6.7.2018

               SL

               Uradni list Evropske unije

               L 169/54

         SKLEP SVETA (EU) 2018/962
   z dne 3. julija 2018
   o imenovanju štirih članov in treh nadomestnih članov Odbora regij na predlog Italijanske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Onofrio INTRONA je 5. oktobra 2015 s Sklepom Sveta (EU) 2015/1791 (4) kot nadomestni član zamenjal Roberta CIAMBETTIJA.

               (2)

               Zaradi konca mandatov Giovannija ARDIZZONEJA, Raffaeleja CATTANEA in Paola DI LAURE FRATTURE so se sprostila tri mesta članov Odbora regij.

               (3)

               Zaradi konca mandata, na podlagi katerega je bil predlaganVincenzo BIANCO (Mayor of Catania), se je sprostilo mesto člana Odbora regij –

               (4)

               Zaradi konca mandata Stefana Bruna GALLIJA in Isidora GOTTARDA sta se sprostili dve mesti nadomestnih članov Odbora regij –

               (5)

               Zaradi imenovanja Roberta CIAMBETTIJA za člana Odbora regij se je sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za člane:

                           —

                           Alessandro FERMI, Presidente del Consiglio e Consigliere della Regione Lombardia,

                           —

                           Roberto CIAMBETTI, Presidente del Consiglio e Consigliere della Regione Veneto,

                           —

                           Donato TOMA, Presidente della Regione Molise,

                           —

                           Vincenzo BIANCO, Consigliere del Comune di Catania (sprememba mandata),

               (b)

               za nadomestne člane:

                           —

                           Alessandro PIANA, Presidente del Consiglio e Consigliere della Regione Liguria,

                           —

                           Raffaele CATTANEO, Assessore della Regione Lombardia,

                           —

                           Alberto GOTTARDO, Consigliere del Comune di Sacile.

         Člen 2
   Ta sklep začne veljati na dan sprejetja.

      V Bruslju, 3. julija 2018

            Za Svet

            Predsednik

         G. BLÜMEL

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/1791 z dne 5. oktobra 2015 o imenovanju italijanskega nadomestnega člana Odbora regij (UL L 260, 7.10.2015, str. 27).